text: کانفرنس میں اپنی اہم تقریر میں وزیر موصوف نے کہا کہ ہندوستان دنیا میں ان پہلے ملکوں میں شامل ہے، جنہوں نے دانشورانہ املاک کے حقوق (آئی پی آر) خاص طور پر دوا سازی کے شعبے میں ان حقوق کی ضرورت کی حمایت کی تھی۔ ہندوستان ملک میں دانشورانہ املاک کے حقوق کا پوری طرح پابند ہے اور اس مقصد کے لئے حکومت نے قومی آئی پی آر پالیسی 2016 مرتب کی تھی(این آئی پی آر پالیسی)۔ اس سے تمام شعبوں میں اختراع اور تخلیق کو آگے بڑھانے میں مدد ملے گی اور اس سے آئی پی آر کے مسائل کے بارے میں ایک واضح وژن سامنے آئے گا۔